สวัสดีค่ะ ขอสอบถามหน่อยค่ะ หลังคลอดได้2อาทิตย์กว่า ไม่มีน้ำคาวปลาออก2วัน มีแต่เมือกสีเหลืองๆออก หลังจากนั้นก็ได้ยกตระกร้าผ้า(ที่ปั่นหมาดแล้ว)รู้สึกหนักนิดหน่อย หลังจากยกแล้วเลือดก็ไหลมาอีก(เลือดสีแดงเข้มออกคล้ำๆ)ไหลประมาณ 7-9วัน(วันนึงใช้ผ้าอนามัยแผ่นเดียว)หลังจากนั้นก็หายอีก2วัน พอหายก็นึกว่าคงหายเป็นปกติแล้วแหละ ก็เลยไปยกของ(ที่รู้สึกว่าหนัก)อีก แล้วก็มีเลือดไหลออกมาอีก เลือดออกมาได้2วันแล้ว เป็นเลืือดสด อยากทราบว่ามันเป็นเพราะยกของหนักหรือเป็นความผิดปกติของร่างกาย. ขอบค่ะ.
สวัสดีค่ะ อาการมีเลือดออกทางช่องคลอดหลังคลอดบุตรอาจเกิดจากน้ำคาวปลาที่ในช่วง 1-2 อาทิตย์แรกอาจจะยังเป็นสีแดงได้ แต่หากออกมาเป็นลิ่มเลือดหรือเลือดสด ทั้งๆที่น้ำคาวปลาจางไปแล้ว อาจมีสาเหตุอื่นๆเช่น-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกหรือปากมดลูกโดยอาการมดลูกติดเชื้อก็สามารถพบได้หลังคลอดค่อนข้างบ่อยแนะนำกลับไปพบสูตินรีแพทย์ที่ดูแลเพื่อตรวจภายในและอัลตราซาวน์หน้าท้องเพื่อหาสาเหตุค่ะ การยกของหนักไม่ควรทำให้มีเลือดออกทางช่องคลอดผิดปกติค่ะการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์